open-index/open-wikipedia-markdown huggingface dataset:
קרחון מקלין (הרי אנארי)

**קרחון מקלין** (באנגלית: **McLean Glacier**) הוא קרחון יובלי, הממוקם צפונית להר המפיל, בדרום מערב הרי אנארי, שבאנטארקטיקה.

הקרחון מנקז את ההרים לכיוון מערב, ונשפך אל חלקו התחתון של קרחון אבי, דרומית לקרחון בימן.

## היסטוריה
### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של קנת' ס. מקלין (Kenneth S. McLean), שהיה מהנדס טופוגרפי של הסקר הגאולוגי של ארצות הברית - במסגרת משלחת טופו מזרח-מערב, אשר סקרה אזור זה בעונת המחקר 1962–1963.

## קישורים חיצוניים
* קרחון מקלין באתר הסקר הגאולוגי של ארצות הברית
* קרחון מקלין באתר הגאזט האנטארקטי של ממשלת אוסטרליה
* קרחון מקלין באתר הגאזט האנטארקטי המשווה SCAR של ממשלת אוסטרליה

## הערות שוליים

מקלין
מקלין
מקלין
קטגוריה:ארצות הברית באנטארקטיקה
אלן קנדזיורה

**אלן "אלי" קנדזיורה** (בגרמנית: **Ellen "Elli" Kendziora**; נולדה בשנת 1919) היא אתלטית יהודיה-גרמניה, אלופת המכביה השנייה (1935) בריצת 100 מטר. 

## ביוגרפיה
קנדזיורה התאמנה בקבוצת "הכח" קלן.

בתחרות שנערכה בברלין ב-2 בספטמבר 1934 היא קבעה בריצת 100 מטר שיא אישי חדש של 13.2 שניות.

במכביה השנייה שנערכה באפריל 1935 זכתה קנדזיורה בשתי מדליות זהב, בריצת 100 מטר בתוצאה של 13.1 שניות, לפני סיביל קוף מארצות הברית (13.2 שניות) ובת ארצה לורה מאייר (13.3 שניות) ובריצת שליחות 4x100 מטר ביחד עם רות רייך, לילו בוקופצר ולורה מאייר בתוצאה של 55.8 שניות, לפני פולין (56.0 שניות) ואוסטריה (57.4 שניות). 

ביום הספורט הבינלאומי של מכבי ברלין שנערך ב-16 ביוני 1935 זכתה קנדזיורה במדליית כסף בריצת 100 מטר אחרי לורה מאייר.

## קישורים חיצוניים
* תמונות של אלן "אלי" קנדזיורה 
* Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) 

## הערות שוליים

קטגוריה:אתלטיות יהודיות
קטגוריה:אצניות יהודיות
קטגוריה:אתלטיות גרמניות
קטגוריה:אצניות גרמניות
קטגוריה:ספורטאים יהודים גרמנים
קטגוריה:אלופות המכביה
קטגוריה:גרמניות שנולדו ב-1919
קטגוריה:גרמנים שנולדו ב-1919
Whitney Dancin' Special

**Whitney Dancin' Special** הוא המיני-אלבום\אלבום הרמיקס הראשון של הזמרת האמריקאית ויטני יוסטון. המיני-אלבום יצא לאור ב-1 בנובמבר 1986 על ידי חברות התקליטים אריסטה רקורדס ו-BMG, וב-21 בינואר 1988 יצא מחדש.

עבור המיני-אלבום, נעשתה גרסת דאנס של הלהיט "How Will I Know" של יוסטון.

## רקע והפקה
ביפן, הופץ המיני-אלבום כבר בנובמבר 1986, אך בהמשך, הוחלט להפיצו בשאר העולם. הגרסה המחודשת יצאה לאור בשנת 1988, שנתיים מצאתו המקורית של המיני-אלבום ביפן. בין היתר הופץ המיני-אלבום בפורמט של קלטת שמע בטורקיה.

המיני-אלבום הופק על ידי ג'רמיין ג'קסון, קאשיף ונראדה מיכאל וולדן.

## רשימת רצועות

## קישורים חיצוניים

## הערות שוליים

קטגוריה:אלבומי רמיקס מ-1986
קטגוריה:מיני-אלבומי בכורה מ-1986
קטגוריה:אלבומי ויטני יוסטון
קטגוריה:אלבומי רמיקס באנגלית
קטגוריה:מיני-אלבומים באנגלית
קטגוריה:אלבומי חברת אריסטה רקורדס
קטגוריה:מיני-אלבומי חברת ברטלסמן מיוזיק גרופ
ישראל אלסנר

**ישראל אלסנר** **(אל-זוהר)** (31 באוגוסט 1909 - 1 בדצמבר 1971) היה כדורגלן ישראלי, ששיחק בעמדת השוער ועבד גם כקצין העיר תל אביב.

## ביוגרפיה
ישראל אלסנר נולד בעיר קרקוב שבפולין ב-31 באוגוסט 1909. אלסנר הגיע לארץ ישראל במסגרת המכביה השנייה עם המשלחת הפולנית ולאחר מכן נשאר בארץ ישראל ושיחק במכבי תל אביב. ב-7 בדצמבר 1935 רשם אלסנר את הופעת הבכורה הרשמית שלו במדי מכבי, במחזור הראשון של הליגה הארצית נגד הפועל תל אביב, המשחק הסתיים ללא שערים. אלסנר השתתף במסע המשחקים של מכבי תל אביב לארצות הברית ב-1936, כשבמהלך המסע ערך השוער את אחד המשחקים הגדולים ביותר בקריירה שלו נגד אולסטארס ניו יורק כשלא ספג אפילו שער אחד. בראיון שנתן לעיתון חדשות הספורט ב-1957, אלסנר טען שמכבי תל אביב עם המאמן אגון פולק הייתה הקבוצה הטובה ביותר שהעמיד המועדון המכבי מעולם: "שיחקו שם אברהם רזניק, דוידקה (דויד ויינברג), מנחם מרימוביץ', יעקב זליבנסקי, יוסף ליברמן, נתן פנץ, ג'רי בית הלוי, פרי נויפלד, פרידריך דוננפלד, הס, גאול מכליס ועוד. שיחקנו בשיטה וינאית מובהקת, כפי שעשו הוינאים עצמם. הייתה זו הקבוצה שיצאה ב-36 לארצות הברית וניצחה את אול-סטארס ניו יורק 6 - 0, על אף שהיינו נמוכי קומה. העיתונות המקומית טענה שמשחקנו עלה על זה של נבחרת סקוטלנד שהופעה בניו יורק זמן קצר לפנינו." ב-11 באוקטובר 1936 במהלך המשחק שהיה בין מכבי תל אביב לנבחרת של ברוקלין (אשר אותם אימן אחד מכוכבי הכח וינה, ארנו שוורץ), בעוד שהתוצאה עמדה על 0-0 נפצע אלסנר והוחלף בשוער יוסף (ג'ו) סידי. המשחק אף הסתיים בניצחון בתוצאה של 1 - 0 מוחץ למכבים כשהשחקן גאול מכליס כובש שער שובר שוויון בדקה ה88' למשחק.

ב-1938 אלסנר זומן לנבחרת ארץ ישראל ושיחק נגד נבחרת יוון במסגרת מוקדמות מונדיאל 1938. ב-28 במאי 1938 ערך אלסנר את הופעתו הראשונה בגמר הגביע הארץ ישראלי (גביע המדינה היום), המשחק הסתיים בתוצאה של 1 - 2 לטובת הפועל תל אביב. מ-1939 יוסף (ג'ו) סידי (שהיה השוער השני ששיחק במכבי ואף התחרה על אפודת השוער עם אלסנר) הפך לשוער הבכיר של מכבי תל אביב, ככל הנראה בעקבות התצוגה שלו בשער במסע של המכבים לאוסטרליה ב-1939. לאחר המסע באוסטרליה של המכבים (כשאלסנר לא הצטרף למסע), המאמן אגון פולק נשאר באוסטרליה ולמכבי הצטרף מאמן חדש בשם ארמין וייס (שחקן עבר מהכח וינה) שאף נתן לאלסנר הזדמנות לפתוח בפתיחת הליגה בעונת 1940, אך בסופו של דבר סידי פתח ברוב המשחקים ואף בגמר הגביע הארץ ישראלי. לקראת עונת 1941/42 חזר אגון פולק לארץ ישראל וחזר לאמן את המכבים. בתחילת העונה פולק צירף את השוער הבריטי ג'ון וינטר שפתח ברוב משחקי הקבוצה. לאחר פרישתו ממשחק פעיל שימש אלסנר כשופט כדורגל, ואף היה חבר הנהלת מכבי תל אביב בכדורגל בשנות הארבעים. ב-1947 קיבל על עצמו תפקיד של מאמן במכבי רמת גן.

## קישורים חיצוניים

* פרופיל, באתר TransferMarkt
* פרופיל, באתר מכביפדיה

## הערות שוליים

קטגוריה:כדורגלני מכבי תל אביב
קטגוריה:עובדי עיריית תל אביב-יפו
קטגוריה:ישראלים ילידי פולין
קטגוריה:ישראלים שנולדו ב-1909
קטגוריה:ישראלים שנפטרו ב-1971
לורה מאייר

**לורה מאייר** (בגרמנית: **Lore Meyer**) היא אתלטית יהודייה-גרמנייה, אלופת המכביה השנייה (1935).

## ביוגרפיה
מאייר התאמנה בבר כוכבא פרנקפורט.

### 1935
במכביה השנייה שנערכה באפריל 1935 זכתה מאייר ב-3 מדליות, אחת מכל סוג. מדליית זהב בריצת שליחות 4x100 מטר ביחד עם רות רייך, לילו בוקופצר ואלן קנדזיורה בתוצאה של 55.8 שניות, לפני פולין (56.0 שניות) ואוסטריה (57.4 שניות), מדליית כסף בריצת 60 מטר בתוצאה של 8.4 שניות, אחרי סיביל קוף מארצות הברית (8.3 שניות) ולפני מרילה פרייוולד מפולין (8.6 שניות) ומדליית ארד בריצת 100 מטר בתוצאה של 13.3 שניות, אחרי בת ארצה אלן קנדזיורה (13.1 שניות) וסיביל קוף (13.2 שניות).

ביום הספורט הבינלאומי של מכבי ברלין שנערך ב-16 ביוני 1935 זכתה מאייר במדליית זהב בריצת 100 מטר לפני אלן קנדזיורה.

בתחרות שנערכה ב-14 ביולי 1935 היא קבעה בקפיצה לרוחק שיא אישי חדש של 4.88 מטר.

בתחרות שנערכה בלייפציג ב-18 באוגוסט 1935 היא קבעה בריצת 100 מטר שיא אישי חדש של 12.8 שניות.

### 1936
בתחרות שנערכה בברלין ב-6 בספטמבר 1936 היא קבעה בריצת 200 מטר שיא אישי חדש של 27.3 שניות.

## קישורים חיצוניים
* תמונה של לורה מאייר, ראשונה משמאל 
* Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) 

## הערות שוליים

קטגוריה:אתלטיות יהודיות
קטגוריה:אצניות יהודיות
קטגוריה:אלופות המכביה
קטגוריה:ספורטאים יהודים גרמנים
המספנה הימית של אנטיגואה

**המספנה הימית של אנטיגואה**, הידועה גם בשם **מספנת נלסון** על-שם הוריישו נלסון, היא אתר מורשת תרבותי ומעגן במפרץ אינגליש הרבור, שבחופו הדרומי של האי אנטיגואה באנטיגואה וברבודה. אינגליש הרבור מורכב מארבעה מפרצים סגורים שאליהם מוביל מצר ים צר של מים עמוקים. אחד המפרצים נפתח אל הים הפתוח, אך היתר נסתרים מהים ומוגנים היטב. את סדרת המפרצים מקיפות גבעות המגנות עליהם מכיוון היבשה. נתונים טבעיים אלה נוצלו במשך השנים כנמל מסתור מפני סופות הוריקן, כמספנה וכבסיס צבאי. 

המתיישבים הבריטים הראשונים התיישבו באנטיגואה בשנת 1632. באמצע המאה ה-17 החל גידול קנה סוכר שהיקפו גדל במהירות, ואשר הסב רווחים עצומים לבעלי המטעים ולסוחרים. ענף מסחרי חדש זה נדרש להגנה. סגולותיו של אינגליש הרבור, מפרץ בדרום האי השוכן סמוך לדרכי המסחר, הביאו את הסוחרים לעשות בו שימוש כמעגן, ובהמשך גם הצי המלכותי הבריטי הקים בו מאחז. המבנים הראשונים שהוקמו באתר היו מבצר ברקלי ומבצר שרלוט משני צידי הכניסה למפרץ, אך רק בשנת 1725 החלה בנייה מסיבית של המספנה ושל מבני שירות סמוכים לה. ב-1743 החל הצי המלכותי בהקמת מבנים שונים נוספים ששירתו את כוח המצב הצבאי הקבוע במקום, ואשר תפקידו היה להגן על בעלי המטעים, ולבצע פשיטות כנגד המעצמות האירופיות המתחרות שנאחזו באיים סמוכים. כתוצאה מעבודת הפיתוח, הפך המקום למקלט העיקרי לכלי שיט בעת עונת ההוריקנים. תנופת פיתוח נוספת באינגליש הרבור ועל הגבעות הסמוכות לו, החלה ב-1781 וכללה בעיקר מבני הגנה. ב-1814 ביססו הבריטים את ההגמוניה שלהם באיים הקריביים, וחשיבותם המסחרית של האיים האנטילים ליווארד ירדה. עקב כך ירדה גם חשיבותו האסטרטגית של האתר באנטיגואה, המבנים יצאו משימוש והביצורים ננטשו. במאה ה-19 סבל האתר נזקים חמורים בשתי הזדמנויות - ב-1815 עלו באש חלק מהמבנים בעקבות פגיעת ברק, וב-1843 הרסה רעידת אדמה מבנים רבים באתר, והסבה נזקים לאחרים. המספנה נותרה בשימוש עד 1889, ואז נסגרה בשל חוסר יכולתה לטפל באוניות הקיטור הגדלות שהחליפו את ספינות המפרש. ב-1895 ננטש המקום באופן סופי, וב-1906 נמסר הארסנל לממשלה המקומית. במהלך שתי מלחמות העולם שימש המקום לאימונים צבאיים, וכמספנה משנית לטיפול בכלי שיט קטנים יחסים, ששימשו בתעבורה שבין האיים. רק בשנות ה-50 של המאה ה-20 הוכר הפוטנציאל של המקום כאתר שימור תיירותי וכמעגן (מרינה). ב-1951 הוקמה עמותה ששמה לה למטרה לשמר את המספנות, והחל מסע לגיוס כספים שהשיג את מטרתו בתוך כחמש שנים. ב-1961 הסתיימו עבודות השחזור והמתחם ההיסטורי נפתח מחדש. רוב המבנים משמשים לתיירות או לצורכי המעגן.

## קישורים חיצוניים

* 
* המקום באתר הגנים הלאומיים של אנטיגואה

קטגוריה:אנטיגואה וברבודה: אתרי מורשת עולמית
פליקס זימנאואר

**פליקס זימֶנָאוּאֶר** (בגרמנית: **Felix Simenauer**; 7 באוקטובר 1903 – 8 בספטמבר 1990) היה אתלט יהודי-גרמני, אלוף המכביה הראשונה (1932).

## ביוגרפיה
זימנאואר נולד וגדל בברלין, בנם של הנריך הרמן ומינה זימנאואר. הוא התאמן בקבוצת בר כוכבא ברלין.

### 1924
בפסטיבל האתלטיקה באולם שנערך בסוף נובמבר 1924 לעיני 20,000 צופים הוא ייצג את מועדון בר כוכבא ברלין בריצת שליחים: 800 מטר-גלזנר, 400 מטר-טרוימן, 200 מטר-פליקס זימנאואר ו-200 מטר-גאורג קורץ.

### 1929
ב שנערכה באוסטרבה, צ'כיה ביוני 1929 זכה זימנאואר בשתי מדליות, זהב וכסף. מדליית זהב בריצת 100 מטר בתוצאה של 11.6 שניות, לפני פולק מצ'כיה (11.8 שניות) וקליין מאוסטריה. מדליית כסף בקפיצה לגובה בתוצאה של 1.63 מטר, אחרי צנדר מצ'כיה (1.65 מטר) ופריץ דויטשר מגרמניה (1.63 מטר).

### 1930
ב שנערכה באנטוורפן, בלגיה ביולי 1930 הוא זכה במדליית ארד בריצת 100 מטר בתוצאה של 11.1 שניות, אחרי גאורג קורץ ופריץ גרבר מגרמניה שקבעו תוצאה של 10.9 שניות.

### 1932
במכביה הראשונה שנערכה באפריל 1932 זכה זימנאואר בשתי מדליות, זהב וארד. מדליית זהב בריצת שליחים 4x100 מטר ביחד עם לזר דינר, גאורג קורץ ופריץ גרבר בתוצאה של 43.2 שניות, לפני ארצות הברית (43.6 שניות) וארץ ישראל(44.4 שניות). מדליית ארד בריצת 100 מטר בתוצאה של 11.2 שניות, אחרי גס היימן מארצות הברית ובן ארצו פריץ גרבר (11.1 שניות).

### 1933
בשנת 1933 עלה זימנאואר לארץ ישראל אך כעבוד כשנה חזר לברלין לעבוד כאדריכל.

## חיים אישיים
בשנת 1937 ברח לארצות הברית ושם עבד כמעצב פנים. באמצע שנות ה-70 הוא חזר לעיר הולדתו ברלין, בה נפטר בגיל 86 ב-8 בספטמבר 1990.

## קישורים חיצוניים
* Verdrängt – Verfolgt – Vergessen – Die Lebenswege jüdischer Sportlerinnen und Sportler aus der deutschen Hauptstadt – Prof. Lorenz Peiffer, 
* Sammeldatensatz: Konvolut Felix Simmenauer, 

## הערות שוליים

קטגוריה:אדריכלים יהודים גרמנים
קטגוריה:אלופי המכביה: אתלטים
קטגוריה:אצנים יהודים
קטגוריה:אתלטים יהודים
קטגוריה:ספורטאי בר כוכבא ברלין
קטגוריה:גרמנים שנולדו ב-1903
קטגוריה:גרמנים שנפטרו ב-1990
אם רק תסכימי

**אם רק תסכימי** הוא סינגל שהוקלט על ידי המוזיקאי הישראלי עידן רייכל בשיתוף הזמר הישראלי יהורם גאון. השיר יצא לאור ב-27 בדצמבר 2019, כסינגל שלא מתוך אלבום, דרך חברת התקליטים הליקון.

## רקע וכתיבה
השיר נכתב על ידי עדית פאנק והולחן והופק על ידי עידן רייכל. פאנק העבירה את השיר לרייכל למעלה מעשר שנים לפני פרסומו, ורייכל חיפש במשך זמן רב את הזמר המתאים לביצוע השיר. השיר התפרסם ביום הולדתו השמונים של גאון. עוד לפני פרסום השיר בלחנו של רייכל הלחינה את השיר הזמרת רוני גינוסר עבור אלבומה "כחוט השני" משנת 2012.

## קבלה ביקורתית
יוסי חרסונסקי סקר את השיר בחיוב והעניק לו ארבעה כוכבי זהב מתוך חמישה.

## וידאו קליפ
הווידאו קליפ הנלווה לשיר, בוים על ידי אלעד וייסמן והועלה לערוץ היוטיוב של רייכל ב-27 בדצמבר 2019, בסמוך לצאת הסינגל. בקליפ משתתפת נכדתו של יהורם גאון, אלונה. נכון לספטמבר 2025, לשיר יש למעלה מ-860 אלף צפיות ביוטיוב.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עידן רייכל
קטגוריה:שירי יהורם גאון
קטגוריה:שירים בעברית
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
פרנץ בנה

**פרנץ בנה** (בהונגרית: **Bene Ferenc**; 17 בדצמבר 1944 – 27 בפברואר 2006) היה כדורגלן הונגרי, ששיחק בעמדת החלוץ. נחשב לאחד מגדולי חלוצי הונגריה בכל הזמנים.

## ביוגרפיה
בנה נולד בבלטונויאק  שבהונגריה בשנת 1944. את רוב הקריירה שלו שיחק במועדון אויפשט ההונגרי, שכבש בו 303 שערי ליגה ב-417 הופעות.

את משחקו הראשון בנבחרת הונגריה ערך נגד יוגוסלביה בשנת 1962, ואת משחקו האחרון ערך נגד צ'כוסלובקיה בשנת 1979.

ביורו 1964 כבש את שער השוויון בחצי גמר נגד ספרד, אך הונגריה הפסידה בהארכה. במשחק על המקום השלישי כבש שער נוסף נגד דנמרק והונגריה סיימה במקום השלישי. בנה סיים בתור מלך השערים של הטורניר יחד עם חברו לנבחרת, דז'ה נובאק. שניהם כבשו 2 שערים.

באוקטובר 1964 זכה במדליית זהב אולימפית, וסיים בתור מלך השערים של הטורניר עם 12 שערים ב-5 משחקים בלבד. כבש במשחק הגמר נגד צ'כוסלובקיה.

שנתיים לאחר מכן שיחק במונדיאל 1966 שנערך באנגליה, והיה לכובש הפורה ביותר מבין שחקני נבחרתו. הוא כבש בכל שלושת המשחקים בשלב הבתים נגד הנבחרות ברזיל, פורטוגל ובולגריה. ברבע הגמר בנה כבש נגד ברית המועצות, אך הונגריה הפסידה 2–1 וסיימה את חלקה בטורניר. בסיום הטורניר זכה בנעל הארד.

בסך הכל ערך 76 הופעות עבור הנבחרת ההונגרית, בהן כבש 36 שערים.

בנה נפטר בבודפשט בירת הונגריה בשנת 2006. בנו של בנה, פרנץ בנה ג'וניור, הוא גם שחקן לשעבר ועובד כיום כמאמן.

מרכז|ממוזער|250px|מצבתו בבית הקברות בבודפשט

## תארים
;אויפשט
*אליפות הונגריה (8): 1969, 1970, 1971, 1972, 1973, 1974, 1975, 1978
*הגביע ההונגרי (3): 1969, 1970, 1975
;אישיים
*מלך השערים באליפות אירופה: 1964 
*מלך השערים במשחקים האולימפיים: 1964 
*מלך השערים בליגה ההונגרית (5): 1963, 1969, 1972, 1973, 1975
*מלך השערים בגביע ההונגרי: 1969

## קישורים חיצוניים

* 

## הערות שוליים

קטגוריה:כדורגלני נבחרת הונגריה
קטגוריה:חלוצי כדורגל הונגרים
קטגוריה:הונגרים שנולדו ב-1944
קטגוריה:הונגרים שנפטרו ב-2006
תאוריית הקשר על ההחלפה הגדולה

**תאוריית הקשר על ההחלפה הגדולה** (באנגלית: **Great Replacement conspiracy theory**), המכונה גם **תאוריית ההחלפה הגדולה** או **ההחלפה הגדולה** (בצרפתית: **Grand remplacement**), היא תאוריית קונספירציה של הימין הרדיקלי הלאומני הלבן לפיה יש תהליך מכוון להחלפת האוכלוסייה הלבנה בארצות אירופה, או בארצות אחרות בהן רוב האוכלוסייה היא לבנה ממוצא אירופי, באוכלוסייה ממוצא אחר.

תאוריית קונספירציה זו החלה בצרפת, שם ההתייחסות היא להחלפה כביכול של האוכלוסייה הצרפתית הלבנה-קתולית בעמים לא-אירופיים – במיוחד אוכלוסיות מוסלמיות-ערביות, מיעוטים מזרח תיכוניים ואסיאתיים אחרים, אוכלוסיות ברבריות מצפון אפריקה, אוכלוסיות שחורות המגיעות מדרום לסהרה שבאפריקה, באמצעות הגירה המונית, בשל שיעור ילודה גבוה של אותן האוכלוסיות, ובשל שיעור הילודה הנמוך של האוכלוסייה הלבנה לעומתן.

המונח "ההחלפה גדולה" הוטבע לראשונה בספרו של הסופר הימני הצרפתי רנו קאמי  משנת 2011 "Le Grand Remplacement". קאמי טען שנוכחותם של המוסלמים בצרפת עלולה להוביל להשמדת התרבות והציווליזציה הצרפתית. הוא ייחס תהליך זה למדיניות מכוונת שקודמה על ידי האליטה הפוליטית, האינטלקטואלית והתקשורתית באירופה, שלטענתו פועלים הן על סמך אידאולוגיה והן על סמך אינטרס כלכלי. הביטוי משמש כיום בעיקר את הימין הקיצוני בצרפת.

תאוריית קונספירציה זו אומצה גם על ידי גורמי ימין קיצוני שונים ברחבי העולם, בהם טאקר קרלסון שקידמה בתוכניתו היומית בפוקס ניוז ואווה פלארדינגרברוק שהתייחסה אליה כ"עובדה" בנאום בכנס בבודפשט.
מבצעי הפיגועים בבית הכנסת בפיטסבורג ב-2018, בכרייסטצ'רץ' באל פאסו ובפוואי במהלך 2019, ובבפאלו ב-2022 ציינו שהם ביססו את מעשיהם בין היתר על סמך תאוריית קונספירציה זו.

## ראו גם
* אירוערביה (תאוריה)
* תאוריית הקשר על רצח עם של האדם הלבן

## קישורים חיצוניים

* 

## הערות שוליים

קטגוריה:תאוריות קשר
קטגוריה:צרפת: פוליטיקה
טיטאנואידס

**טיטאנואידס** (שם מדעי: *Titanoides*) הוא סוג של יונק קדום בן סדרת הכימולסטיים אשר חי בסוף הפלאוקן, כלומר לפני 56–59 מיליון שנה לפני זמננו. המאובנים של יונק זה נמצאו לראשונה בדקוטה הצפונית והוגדרו ב-1917. סוג זה כולל חמישה מינים, והוא היחיד במשפחת ה**טיטאנואידיים** (Titanoideidae).
## מאפיינים
הטיטאנואידס היה אחד מהיונקים הגדולים ביותר בתקופתו. הגולגולת שלו הגיע לאורך 32 סנטימטרים, ואורך הגוף הגיע לשלושה מטרים ולמשקל של 150 קילוגרם ואף 200 קילוגרם. מבנה גופו דמה לגוף של דוב עם גפיים קצרות בעלות חמש אצבעות ברגליים, פנים רחבות עם ניבים ארוכים בולטים. למרות המראה המאיים נראה שהוא היה אוכל צמחים, שהיה בעל נקודות דמיון עהיפופוטם או לדיפרוטודוניים האוסטרלים והיה בעל שיניים טוחנות גדולות באחורי הלסת. כמו קרובו הקוריפודון המאוחר יותר, הוא היה יכול לפתוח את הלסת לרוחב.

יונק זה היה מראשוני היונקים שלאחר הכחדת הקרטיקון שהחלו לפתח גוף גדול ולמלא גומחות אקולוגיות שמילאו עד אז הדינוזאורים. הוא רעה באזורי ביצות ויערות לחים, בהם נמצאו תנינים טורפים. מבנה האצבעות שלו התפתח למבנים דמויי-פרסות ששימשו לחפירה או הוצאת שורשים. ככל הנראה הם לא שימשו להגנה, מאחר שהיה גדול בהרבה ביחס לטורפי התקופה (למעט תנינאי ענק).

## קישורים חיצוניים

קטגוריה:בעלי חיים שתוארו ב-1917
קטגוריה:טקסונים שתוארו בידי ג'יימס ויליאמס גידלי
קטגוריה:כימולסטיים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1917
האריסון גילברטסון

**האריסון גילברטסון** (באנגלית: **Harrison Gilbertson**; נולד ב-29 ביוני 1993) הוא שחקן אוסטרלי.

## ביוגרפיה
גילברטסון נולד באדלייד, אוסטרליה הדרומית. הוריו הם בריאן גילברטסון וג'ולי סלואן.

## קריירה
גילברטסון החל לשחק כילד, כשהופיע בהפקה מקומית של המחזה "מאדאם באטרפליי".

את ההופעה הראשונה שלו על המסך ערך בשנת 2002 בסרט "חוקים אוסטרלים" , אך הפריצה שלו אירעה בשנת 2009, כששיחק בתפקיד ראשי בסרט האוסטרלי "תאונות קורות" , כשהמבקרים והצופים שיבחו את יכולות המשחק שלו. באותה שנה שיחק גם בסרט הדרמה "מבורך" לצדן של פרנסס או'קונור ומירנדה אוטו. 

בשנת 2010 הופיע לראשונה בסרט אמריקאי, כשהשתתף בסרט "וירג'יניה" של הבמאי דסטין לאנס בלאק. באותה שנה זכה בפרסי האקדמיה האוסטרלית לאמנויות הקולנוע והטלוויזיה בקטגוריית השחקן הצעיר של השנה, על משחקו בסרט המלחמה האוסטרלי "מתחת לגבעה 60 ".

בשנת 2012 כיכב בתפקיד הראשי בסדרת הטלוויזיה האוסטרלית "*Conspiracy 365*".

ב-2014 שיחק בסרט הפעולה האמריקאי "הצורך במהירות".

בשנת 2018 שיחק במיני-סדרה האוסטרלית "פיקניק בהאנגינג רוק" ובסרט האימה-מדע בדיוני האמריקאי-אוסטרלי "משודרג". באותה שנה שיחק גם במותחן הפסיכולוגי "תסתכל הרחק", של הבמאי הישראלי אסף ברנשטיין.

בשנת 2019 שיחק בסרט האימה הקנדי של נטפליקס "בעשב הגבוה".

## פילמוגרפיה
### קולנוע

### טלווויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-1993
פטר דוקה

**פטר דוקה** (בגרמנית: **Peter Ducke**; נולד ב-14 באוקטובר 1941 בבנשוב על הפלואוצ'ניצה שבגרמניה הנאצית, כיום בצ'כיה) הוא כדורגלן עבר גרמני. שיחק לאורך כל הקריירה שלו בעמדת חלוץ בקרל צייס ינה. ערך 63 הופעות במדי נבחרת גרמניה המזרחית לרבות מונדיאל 1974.

## קריירת מועדונים
פטר דוקה נולד בבנשוב על הפלואוצ'ניצה כאשר היא סופחה לגרמניה הנאצית. לאחר מלחמת העולם השנייה המשפחה עזבה את האזור והתיישבה בשנבק  ליד מגדבורג. הוא שיחק במועדון נוער המקומי. בשנת 1955 כאשר אחיו הבכור רולנד עבר לקרל צייס ינה הוא ניסה להתקבל למועדון אך לאחר מחנה אימונים הוחזר לביתו. בשנת 1959 הוא השתתף במספר משחקים בינלאומיים במסגרת קבוצת נוער ובעקבות כך התקבל לקרל צייס ינה. בשנת 1960 פטר דוקה הבקיע שני שערים במשחק הגמר על גביע גרמניה המזרחית והבטיח ניצחון לקבוצתו. עם המועדון הוא זכה שלוש פעמים באליפות גרמניה המזרחית וזכה במספר גביעים. בשנת 1963 הוא היה אלוף השערים של הליגה ובסך הכל הוא נמצא במקום השלישי בין מבקיעי הליגה המזרח גרמנית.

בשנת 1965 הוא זכה בתואר ספורטאי השנה ובשנת 1971 כדורגלן השנה.

פטר דוקה סיים את הקריירה לאחר עונת 1976/77.

## קריירה בינלאומית
פטר דוקה שיחק בנבחרת גרמניה המזרחית 63 פעמים. בין היתר הוא השתתף במונדיאל 1974.

## קישורים חיצוניים

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:חלוצי כדורגל מזרח גרמנים
קטגוריה:כדורגלני קרל צייס ינה
קטגוריה:כדורגלני נבחרת גרמניה המזרחית
קטגוריה:כדורגלני מונדיאל 1974
קטגוריה:גרמנים שנולדו ב-1941
סטילינודון

**סטילינודון** (שם מדעי: *Stylinodon*) הוא סוג של יונק נכחד מהסדרה כימולסטיים, שהשתייך לקבוצה Taeniodonta והיה היונק האחרון מקבוצה זו. הוא התקיים במהלך תקופת האאוקן שבפלאוגן לפני כ-45 מיליון שנה, ומאובניו התגלו באמריקה הצפונית בוויומינג, קולורדו, טקסס וביוטה. הם הוגדרו לראשונה ב-1874 בידי החוקר האמריקאי עותניאל צ'ארלס מארש. בסוג זה נמצאו 2 מינים: *Stylinodon mirus*, שהוגדר ב-1874 ו-*Stylinodon inexplicatus*, שהוגדר ב-1981.

יונק זה הגיע לאורך של 150 סנטימטרים ולמשקל של 80 עד 110 קילוגרם, והוא היה בעל גולגולת קצרה עם לסתות נוקשות וחותכות דמויות-ניבים בלטו מתוכם. באחורי הלסת בלטו שיניים טוחנות רחבות שכוסו באמייל וצמחו לאורך כל חייו (בדומה לשיני מכרסמים). למרות המראה המאיים הוא לא היה טורף, ומבנה הלסתות הגדולות עזר לו לחתוך שורשים, פקעות ומזון דומה. הרגליים היו קצרות ובעלות טפרים גדולות בדומה לטפרי שנבובים או דוב נמלים גדול ושימשו לחפירה והוצאת שורשים. ייתכן שהם גם שימשו להרתעת טורפים.

יונק זה כנראה נכחד לאחר היעלמות היערות הלחים של האאוקן ובשל מאבק נגד יונקים מפותחים יותר.

## ראו גם
*פסיטקותריום
## קישורים חיצוניים

קטגוריה:בעלי חיים שתוארו ב-1874
קטגוריה:טקסונים שתוארו בידי עותניאל צ'ארלס מארש
קטגוריה:כימולסטיים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1874
צ'ארלס רוביה

**צ'ארלס רוביה** (באנגלית: **Charles Wanyoike Rubia**; 1923 – 23 בדצמבר 2019) היה פוליטיקאי קנייתי, שהיה ראש העיר הראשון של ניירובי שהיה יליד אפריקה.

## ביוגרפיה
בשנת 1963 נבחר לראשונה לראשות עיריית ניירובי, והיה לראש העיר הראשון שהיה יליד אפריקה. הוא סיים את כהונתו בשנת 1967.

לאחר שסיים את כהונתו כראש עיר, התמודד רוביה לפרלמנט מטעם מפלגת האיחוד הלאומי של קניה באפריקה במחוז הבחירה "Starehe" ונבחר, ואף היה חבר הקבינט הממשלתי. הוא היה חבר הפרלמנט משנת 1969 ועד לשנת 1988.

בשנת 1990 הוא נכלא ללא משפט בכלא באבטחה מרבית יחד עם הפוליטיקאי והאקטיביסט קנת' מטיבה בשל קריאותיהם להחלת דמוקרטיה בקניה, שתאפשר התמודדות של מפלגת רבות, ובשל התנגדותם החריפה לנשיא קניה דניאל אראפ מוי שהנהיג משטר חד-מפלגתי. לאחר שנה בכלא, השניים שוחררו והמשטר החד-מפלגתי בוטל.

ביולי 2018 זכה בתואר דוקטור לשם כבוד מהאוניברסיטה הטכנולוגית של מוראנג'ה, על סיועו לגיוס הקהילה לעזרה להקמת האוניברסיטה.

בשנת 1992 הקים את מפלגת "הקונגרס הלאומי של קניה" .

רוביה מת בביתו שבניירובי ב-23 בדצמבר 2019, בגיל 96.

## קישורים חיצוניים
* סיפור מעצרו של רוביה 

## הערות שוליים

קטגוריה:פוליטיקאים קנייתים
קטגוריה:אסירים פוליטיים
קטגוריה:ראשי עיריות
קטגוריה:ילידי 1923
קטגוריה:נפטרים ב-2019
אוסטרלאווס

**אוסטרלאווס** (שם מדעי: **Australaves**) הוא ענף של עופות בתראים, אשר הוגדר ב-2012. קבוצה זו כוללת את סדרות העופות המקורבים לציפורי השיר ודומיהם. הוא קרוב לענף אפרואווס, בתוכו דורסי היום והלילה והכחלאים, והוא הענף השני המצוי בקבוצה אינופינאווס, יחד עם סדרת ההואצינאים.

הקרבה בין סדרות הענף נתונה במחלוקת מדעית, כאשר מספר חוקרים מטילים בספק את הקרבה של הבזאים לציפורי השיר והתוכים. סדרה זו הופרדה מדורסי היום לאחרונה עקב בדיקות גנטיות ומולקולריות שמצביעות על הבדלים בין שאר העופות הדורסים. הקריאמאים (שבהם עופות האימה הנכחדים) נחשבו בעבר למינים של עגוראים, אך אבותיהם אולי דמו לעורבים כמו גם אבות הבזים, מה שמרמז על קרבה לציפורי השיר.

האב הקדמון המשותף של הקבוצה היה עוף אוכל בשר, בהתבסס על מבנה מקורו וכך הבזים והקריאמות החיות כיום והמינים הנכחדים בהם, אם כי הסוג סטריגוגיפס היה אולי צמחוני. הקבוצה Psittacopasserans התפתחה לכיוון של אוכלי כל, ציידי חרקים ואף למינים צמחונים הניזונים מזרעים, אגוזים, פירות, פרחים, צוף ועוד.

## מיון
*סדרה קריאמאים (Cariamiformes)
*קבוצה Eufalconimorphae
**סדרה בזאים (Falconiformes)
**קבוצה Psittacopasserae
***סדרה תוכאים (Psittaciformes)
***סדרה ציפורי שיר (Passeriformes)

**תרשים הסדרות הקיימות**:

## קישורים חיצוניים

קטגוריה:עופות מפותחים חסרי שיניים
קטגוריה:ענפי בעלי חיים
סאלי קוסגיי

**סאלי קוסגיי** (באנגלית: **Sally Kosgei**; נולדה בשנת 1949) היא פוליטיקאית קנייתית.

## ביוגרפיה
קוסגיי למדה בבית הספר לבנות אליאנס .

לאחר מכן עברה ללמוד באוניברסיטת סטנפורד, בה קיבלה תואר שני בשנת 1975 ותואר דוקטור לפילוסופיה בשנת 1980.

בשנת 2007 התמודדה בבחירות לפרלמנט קניה מטעם התנועה הדמוקרטית הכתומה  ונבחרה כנציגת מחוז הבחירה "אלדיי".

לאחר הקמת הקואליציה בשנת 2008, מונתה קוסגיי לשרה להשכלה גבוהה.

באפריל 2010 הפכה לשרת החקלאות, במקום השר ויליאם רוטו. היא מילאה תפקיד זה עד שעזבה את הפרלמנט בשנת 2013.

בשנת 2017 הייתה מעורבת בפרשת מסמכי פרדייז.

## הערות שוליים

קטגוריה:פוליטיקאיות קנייתיות
קטגוריה:בוגרות אוניברסיטת סטנפורד
קטגוריה:שרי חקלאות
קטגוריה:שרות ממשלה
קטגוריה:ילידות 1949
עבאד בן בשר

**עבאד בן בִּשְר** (בערבית: **عباد بن بشر**; 597 – 632) היה אחד מהצחאבה, חבריו של הנביא מוחמד.

המסורת האסלאמית מספרת שהוא הוקסם מהקוראן כבר בפעם הראשונה שהוא שמע אותו מוקרא על ידי מוסעב בן עומייר, כשעבאד היה בן 18 לכל היותר. הקוראן זכה למקום מיוחד בלבו, והוא נהג לקרוא בו כל כך הרבה, עד כדי כך שהצחאבה נהגו לכנות אותו "חברו של הקוראן".

מסופר כי עאישה אמרה פעם "ישנם שלושה אנשים מבין האנצאר אשר איש לא עולה עליהם במידות הטובות: סעד אבן מועד, אוסייד בן ח'וצ'ייר, ועבאד בן בשר".

## הערות שוליים

קטגוריה:צחאבה
קטגוריה:ילידי 597
קטגוריה:נפטרים ב-632
אינופינאווס

**אינופינאווס** (שם מדעי: **Inopinaves**) הוא ענף של עופות בתראים והוא כולל את מרבית הסדרות של העופות הבתראים. לא כל החוקרים מכירים בקבוצה זו ויש הרואים בה קבוצה פוליפילטית. קבוצה זו הופרדה משאר העופות לראשונה מתחילית הפלאוקן שלפני 64 מיליון שנה, מעט לאחר הכחדת הקרטיקון הגדולה. המאפיינים שלה המבוססים על מורפולוגיה פרימיטיבית דומה, אך ייתכן שהדמיון המורפולוגי נגרם עקב אבולוציה מתכנסת או שרידים אבולוציונים והקבוצות שבה אינן קרובות.

קבוצה זו הוגדרה ב-2015, ובתוכה ישנם 2 קבוצות: סדרת ההואצינאיים (Opisthocomiformes) הכוללים את ההואצין המוזר מאמריקה הדרומית (בעבר ראו בו מין הקרוב לקוקיתאים) ו-Telluraves הנחלקת לשתי קבוצות: אפרואווס, הכוללת את הסדרות הקרובות לכחלאים ולעופות הדורסים ואוסטרלאווס, הכוללת את הסדרות הקרובות לציפורי השיר והתוכים.

## מיון
*סדרה הואצינאיים (Opisthocomiformes)
*קבוצה טלוראווס (Telluraves)
**קבוצה אפרואווס (Afroaves)
***קבוצה Accipitrimorphae	
****סדרה דורסי יום (Accipitriformes)
****סדרה קונדוראים (Cathartiformes)
***סדרה דורסי לילה (Strigiformes)
***קבוצה Coraciimorphae	
****סדרה קוליוסאים (Coliiformes)
****קבוצה Cavitaves	
*****סדרה קורולאים (Leptosomiformes) - ייתכן ששייכת לכחלאים
*****קבוצה Eucavitaves	
******סדרה טרוגונאים (Trogoniformes)
******קבוצה דמויי כחלאים (Picocoraciae)	
*******סדרה קלאונאים (Bucerotiformes)
*******סדרה דוכיפתאים (Upupiformes)
*******קבוצה Picodynastornithes	
********סדרה כחלאים (Coraciiformes)
********סדרה נקראים (Piciformes)
**קבוצה אוסטרלאווס (Australaves)
***סדרה קריאמאים (Cariamiformes)
***קבוצה Eufalconimorphae
****סדרה בזאים (Falconiformes)
****קבוצה Psittacopasserae
*****סדרה תוכאים (Psittaciformes)
*****סדרה ציפורי שיר (Passeriformes)

קטגוריה:עופות מפותחים חסרי שיניים
רנו זום

**רנו זום** (בצרפתית: **Renault Zoom**) היא מכונית קונספט בתצורת מכונית מיקרו חשמלית  מתוצרת יצרנית הרכב הצרפתית רנו בשיתוף קבוצת ההנדסה הצרפתית "מהטרה"  (שם רשמי: **Mécanique Aviation Traction**), שהוצגה בשנת 1992 בצרפת.

## "רנו זום"

* 3 דלתות הצ'בק.
* 2 דלתות צד מסוג "Scissor doors" . (ראו תמונה)
* מנוע חשמלי.
* מנוע קדמי.
* סוג הנעה: הנעה קדמית.
* טווח סוללה חשמלית: כ-150 ק"מ.

## תמונות

קובץ: Renault Zoom kurz 1992.JPG | "רנו זום"
קובץ:Renault Zoom lang 1992.JPG | "רנו זום"


## ראו גם
* רנו
* רנו סימביוז 

## קישורים חיצוניים

* 

## הערות שוליים

קטגוריה:מכוניות קונספט
קטגוריה:מכוניות מיקרו
קטגוריה:רכב חשמלי מונע מצבר
קטגוריה:דגמי מכוניות שהושקו ב-1992
קטגוריה:מכוניות צרפתיות
זום
קטגוריה:רכבי מהטרה
מירנדורניטס

**מירנדורניטס** (שם מדעי: **Mirandornithes**; בעבר נקרא **Phoenicopterimorphae**) הוא ענף של עופות בתראים בת לקבוצה אקוורליטורניטס, בה כלולות 2 סדרות: הטבלנאים והפלמינגואים.

שתי סדרות אלה שויכו לקבוצות שונות של עופות מפותחים חסרי שיניים, כשהפלמינגואים נחשבו לקרובי האווזאים והחסידות, בעוד הטבלנים נחשבו לקרובי הצוללנאים. מחקרים מודרניים המבוססים על ניתוחים פילוגנטיים וקשר מורפולוגי שייכו אותם לקבוצה קרובה, אשר הוגדרה ב-2005 והסתמכה על 12 קווים דומים, ביניהם קצוות אצבעות בין נוצות הכנפיים, עצם זרוע ארוכה בעלת בסיס דומה, בסיס בית חזה בעל עצמות דומות ושכבת סידן על קרום הביצה.

תחילה הקבוצה שויכה לדמויי יונאים, אך מחקרים מ-2015 שייכו אותם לקרובי החופמאים ועופות מים דמויי שקנאים.

שתי קבוצות אלה מכילות מינים החיים בגדות המים וייתכן שאביהם הקדום היה עוף מים שגם ידע לשחות.

## סדרות
*טבלנאים (Podicipediformes)
*פלמינגואים (Phoenicopteriformes)

## קישורים חיצוניים

* כתבה על מירנדורניטס באתר onlinelibrary 

קטגוריה:עופות מפותחים חסרי שיניים
מאטרה מורנה

**מאטרה מורנה** (בצרפתית: **Matra Murena**, קרויה גם: **Talbot-Matra Murena**) היא מכונית ספורט מתוצרת קבוצת ההנדסה הצרפתית "מאטרה"  (שם רשמי: **Mécanique Aviation Traction **), שיוצרה בין השנים 1980–1983 בצרפת.

## דגמים
* "Murena 1.6", יוצרו 5,640 יחידות.
* "Murena 2.2", יוצרו 4,560 יחידות.
* "Murena 2.2 "Préparation 142".
* "Murena S".

#### 
* יוצרו 10,680 יחידות.
* 3 דלתות – הצ'בק.
* 3 מושבים בשורה כולל מושב נהג.
* מנוע אחורי-מרכזי – רוחבי.
* גל זיזים: מנוע שסתום תקורה (OHV) (Overhead valve engine) (מנוע 1.6 ליטר), מנוע שסתום תקורה Single overhead camshaft (SOHC) (דגם 2.2 ליטר), מנוע שסתום תקורה Single overhead camshaft (SOHC), פרופיל מותאם אישית (דגם "מורנה S"). 
* סוג הנעה: הנעה אחורית.
* מנוע קירור מים.
* בלמים: קדמיים: דיסקים בקוטר 234 מ"מ עם מחוגה עם בוכנה אחת (בכל הדגמים), אחוריים: דיסקים בקוטר 234 מ"מ עם מחוגה עם בוכנה אחת (דגם 1.6 ליטר), דיסקים בקוטר 260.9 מ"מ עם מחוגה עם בוכנה אחת (דגמי 2.2 ליטר). 
* מצמד – צלחת יחידה יבשה עם בקרה הידראולית.
* קבולת מכל דלק – 56 ליטר.
* צמיגים:  קדמיים: 175/70HR13 או 185/60HR14, אחוריים: 195/60VR14 או 195/70HR13 (דגם מנוע 1.6 ליטר)  קדמיים: 185/60HR14, אחוריים: 195/60HR14 (דגם מנוע 2.2 ליטר), קדמיים :185/60VR14, אחוריים: 195/60VR14 (דגם "מורנה S" מנוע 2.2 ליטר).   
* מקדם גרר – 0.328.

### תאוצות
* תאוצה בין 0–100 קמ"ש היא 11.8 שניות (מנוע 1,592 סמ"ק).
* תאוצה בין 0–100 קמ"ש היא 9.3 שניות (מנוע 2,155 סמ"ק המפיק 115.3 כ"ס.
* תאוצה בין 0–100 קמ"ש היא 8.4 שניות (מנוע 2,155 המפיק 139.5 כ"ס).

## תמונות

Schleswig-Holstein, Hohenlockstedt, Classic Motor Days (2016) NIK 1034.JPG| 
Matra Murena (15335764315) (2).jpg | 
Matra Murena (17941363373).jpg | 
Matra Murena 3 seats.jpg |  - מבט למושבים: 3 מושבים בשורה
Matra Murena 2.2 dashboard (02).jpg |  - מבט למושבים: 3 מושבים בשורה
Matra Murena 2.2 dashboard.jpg |  - מבט לתא הנהג ולוח מחוונים
Matra Murena 2.2 kit 142 3.jpeg | 
Murena LPG.jpg |  - מבט למנוע
 Nationale oldtimerdag Zandvoort 2010, 1982 MATRA TALBOT MURENA, 97-PP-ZH-2.JPG| , שנת 1982
1982 Talbot-Matra Murena (8877708353).jpg | , שנת 1982


## ראו גם
* סימקה מאטרה בגירה
* מאטרה 530
* מאטרה ראנצ'ו

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-1980
קטגוריה:מכוניות צרפתיות
קטגוריה:מכוניות מנוע מרכזי
קטגוריה:רכבי מאטרה
טסה ויולט

**טסה ויולט ויליאמס** (באנגלית: **Tessa Violet Williams**; נולדה ב-20 במרץ 1990), המוכרת בשם הבמה **טסה ויולט** (באנגלית: **Tessa Violet**) היא זמרת-יוצרת, יוטיוברית וולוגרית אמריקאית. שם הבמה הקודם שלה היה **מיקאקיטי** (באנגלית: **Meekakitty**).

## ביוגרפיה
ויולט נולדה ב-20 במרץ 1990 בשיקגו שבמדינת אילינוי שבארצות הברית.

ויולט גדלה באשלנד  שבמדינת אורגון שבארצות הברית.

ב-2007–2009, כשעבדה בהונג קונג ותאילנד בשביל פרויקט בית ספרי, היא עבדה בתור דוגמנית וולוגרית תחת שם הבמה מיקאקיטי.

אחרי שעברה לניו יורק שבמדינת ניו יורק שבארצות הברית, היא זכתה במאה אלף דולר לאחר שקיבלה את מספר התגובות הרב ביותר סרטון יוטיוב אחד.

ב-18 במרץ 2014, היא הוציאה את אלבום המוזיקה הראשון שלה, *Maybe Trapped Mostly Troubled*.

ב-16 בספטמבר 2016, היא הוציאה את מיני-אלבום הראשון שלה, *Halloway*.

ב-2016, שיחקה בסרט The Matchbreaker  בתפקיד טריסיה.

ב-22 באפריל 2018, היא הוציאה את המיני-אלבום השני שלה, *Halloway B-sides*.

ב-26 ביולי 2019, היא הוציאה את המיני-אלבום השלישי שלה, *Bad Ideas (Act One)*.

ב-25 באוקטובר 2019, היא הוציאה את אלבום המוזיקה השני שלה, *Bad Ideas*.

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:יוטיובריות אמריקאיות
קטגוריה:גיטריסטיות אמריקאיות
קטגוריה:פסנתרניות אמריקאיות
קטגוריה:במאי וידאו קליפים אמריקאים
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
אפרואווס

**אפרואווס** (שם מדעי: *Afroaves*) הוא ענף של עופות בתראים, אשר הוגדר ב-2012. קבוצה זו כוללת את סדרות העופות המקורבים לכחלאים אך גם קרובים לעופות הדורסים (למעט הבזים). מינים אלה ברובם הם אוכלי כל או אוכלי בשר, והם בעלי מקור חזק מעוצב לניקור מזון, אם כי אצל חלקם כמו הטוקנים והקלאויים הם חלולים ומיועדים לקישוט יותר.

הענף מחולק ל-3 ענפים: Accipitrimorphae, בו דורסי היום והקונדורים, סדרת דורסי הלילה ו-Coraciimorphae, בה הסדרות הקרובים לכחלאים, הנקראים, הקלאונאים והטרוגונאים.

זוהי אחת משתי הקבוצות של הענף אינופינאווס, בו נמצאים גם הקבוצה אוסטרלאווס שבה כלולים הקריאמאים, הבזאים, התוכאים וציפורי השיר.

## מיון
*קבוצה Accipitrimorphae	
**סדרה דורסי יום (Accipitriformes)
**סדרה קונדוראים (Cathartiformes)
*סדרה דורסי לילה (Strigiformes)
*קבוצה Coraciimorphae	
**סדרה קוליוסאים (Coliiformes)
**קבוצה Cavitaves	
***סדרה קורולאים (Leptosomiformes) - ייתכן ששייכת לכחלאים
***קבוצה Eucavitaves	
****סדרה טרוגונאים (Trogoniformes)
****קבוצה דמויי כחלאים (Picocoraciae)	
*****סדרה קלאונאים (Bucerotiformes)
*****סדרה דוכיפתאים (Upupiformes)
*****קבוצה Picodynastornithes	
******סדרה כחלאים (Coraciiformes)
******סדרה נקראים (Piciformes)

**תרשים הסדרות הקיימות**:

קטגוריה:עופות מפותחים חסרי שיניים
קטגוריה:ענפי בעלי חיים
מאטרה MS80

**מאטרה MS80** (בצרפתית: **Matra MS80**) היא מכונית מרוץ שיועדה למרוצי פורמולה 1 מתוצרת קבוצת ההנדסה הצרפתית **מאטרה**  (שם רשמי: Mécanique Aviation Traction) אשר יוצרה בשנת 1969 בצרפת.

## מאטרה MS80

* מאטרה MS80 הייתה המכונית הרביעית של פורמולה 1 שיוצרה על ידי "מהטרה" (בעקבות דגמי: MS9 ,MS10 ו-MS11).
* בשנת 1969 נבנו שתי יחידות בלבד. דגם שלישי שנבנה אך לא הורכב, הורכב בשנת 2006 על ידי חברת "EPAF".
* מכונית מרוץ חד-מושבית.
* מנוע מרכזי.
* שלדה: אלומיניום מונוקוק .
* מתלים: המתלה הקדמי של זרוע הנדנדה הוחלף על ידי קפיצי הסירה החיצוניים כאשר הקישור המקביל הוקם על גבי המתלה האחורי (שינוי מהותי מדגם "מאטרה MS10").
* מיקום תא הדלק - הועבר מאחורי הנהג (שינוי מהותי מדגם "מאטרה MS10").
* מאטרה MS80 הייתה אחת ממכוניות המרוץ הראשונות של ה-פורמולה 1 שתוכננה עם "כנפיים" המחוברות ישירות לגוף המכונית כדי להגביר את אחיזת הצמיגים במהירות גבוהה.
* נהגים בולטים: ג'קי סטיוארט, "Jean-Pierre Beltoise" .
* בשנת 1969 זכה ג'קי סטיוארט ב"אליפות העולם בפורמולה 1". בדגם הורכבו צמיגי "Dunlop Tyres" .

## גלריה

MatraMS80.JPG| מאטרה MS80
1969-Matra-CosworthMS80.jpg| מאטרה MS80
Matra MS80 2008 Goodwood.jpg| מאטרה MS80
Een raceauto met de coureur in de pitstraat, Bestanddeelnr 922-5538.jpg | מאטרה MS80 נהוגה על ידי ג'קי סטיוארט
Nr. 4 in actie, Bestanddeelnr 922-5529.jpg | מאטרה MS80 נהוגה על ידי ג'קי סטיוארט
Matra MS80.JPG | "מאטרה MS80"


## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1969
קטגוריה:מכוניות מנוע מרכזי
קטגוריה:מכוניות צרפתיות
קטגוריה:מכוניות מרוץ
MS80
נערה גבוהה

**נערה גבוהה** (באנגלית: **Tall Girl**) הוא סרט קומדיה רומנטית אמריקאי של נטפליקס שעלה לשירות ההזרמה של החברה ב-13 בספטמבר 2019.

בשנת 2022 יצא לסרט המשך בשם "נערה גבוהה 2".

## עלילה
ג'ודי היא נערה בת 16, שגובהה הוא חריג - כ-1.85 מטרים. גובהה החריג מקשה על חיי החברה שלה, והיא סובלת מהצקות רבות. אחותה, הרפר, מתחרה בתחרויות יופי. חברה הטוב ביותר הוא ג'ק דונקלמן, שמאוהב בה בסתר.

כשסטיג, תלמיד שוודי, מגיע לבית הספר במסגרת חילופי סטודנטים, ג'ודי מתאהבת בו, אך פוחדת לגשת אליו, משום שהוא מסתובב עם מלכת הכיתה השחצנית, קימי.

## שחקנים
* אווה מישל – ג'ודי, נערה גבוהה הסובלת מגובהה החריג
* גריפין גלוק – ג'ק דונקלמן, ידיד של ג'ודי המאוהב בה בסתר נער יהודי אמריקאי
* לוק אייזנר – סטיג, תלמיד שוודי שמגיע במסגרת חילופי סטודנטים
* קלרה וילסי – קימי, מלכת הכיתה, חושקת בסטיג לעצמה
* סברינה קרפנטר – הרפר, אחותה הגדולה של ג'ודי
* פריס ברלס – ליז, חברתה הטובה של קימי המאוהבת בדונקלמן
* ריקו פריס – שניפר, ילד שמציק לג'ודי עוד מילדותה
* אנג'ליקה וושינגטון – פרידה, חברתה הטובה של ג'ודי
* אנג'לה קינסי – אמה של ג'ודי ומלכת יופי לשעבר
* סטיב זאן – אביה של ג'ודי

## הפקה
בנובמבר 2018 הודיעה נטפליקס כי חברת ההפקה "Wonderland Sound and Vision" מפיקה סרט בבימויה של הבמאית נזינגה סטיוארט שייקרא "נערה גבוהה".

צוות השחקנים לוהק בינואר 2019, ובסוף אותו חודש החלו צילומי הסרט בניו אורלינס.

הטריילר לסרט יצא ב-29 באוגוסט 2019 והסרט עלה לשירות ההזרמה של נטפליקס ב-13 בספטמבר 2019.

ב-17 באוקטובר 2019 הודיעה נטפליקס כי הסרט נצפה בשירות ההזרמה שלה למעלה מ-41 מיליון פעמים.

## ראו גם
* אפליה בגלל גובה
* נערה גבוהה 2

## קישורים חיצוניים

* 

* 

## הערות שוליים

קטגוריה:נטפליקס: סרטים
קטגוריה:סרטים באנגלית
קטגוריה:סרטי קומדיה אמריקאיים
הרמן פון שטיין

**הרמן כריסטליב מתיוס פון שטיין** (בגרמנית: **Hermann Christlieb Matthäus von Stein**; 13 בספטמבר 1854 – 26 במאי 1927) היה גנרל גרמני, ושר המלחמה הפרוסי במהלך מלחמת העולם הראשונה.

## ביוגרפיה
### ראשית חייו
שטיין נולד ב-13 בספטמבר 1854 בוודרשטדט, ובשנת 1873 הוא התגייס ל, והצטרף לרגימנט הארטילריה ה-3 (ברנדנבורג ה-1). בשנת 1901 הוא מונה למפקד רגימנט הארטילריה ה-33 (לורן ה-1), ובשנת 1910 הוא הועלה לדרגת גנרל מיור. בשנת 1912 הוא הועלה לדרגת גנרל לויטננט, ומונה למפקד הדיוויזיה ה-41, ובשנת 1913 הוא קיבל מהקיסר וילהלם השני את תואר האצולה "פון שטיין".

### מלחמת העולם הראשונה ואחריתו
בפרוץ מלחמת העולם הראשונה היה פון שטיין ראש אגף האפסנאות, וב-14 בספטמבר 1914 הוא מונה למפקד קורפוס המילואים ה-14, ופיקד עליו במהלך המירוץ אל הים, ולאחר מכן במהלך הקרב על הסום. באוקטובר 1916 הוא מונה לשר המלחמה הפרוסי, וכיהן בתפקיד זה עד לאוקטובר 1918. לאחר המלחמה פרש פון שטיין מהצבא וחי בלהנין, עד מותו ב-26 במאי 1927.

## קישורים חיצוניים

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:גרמנים שנולדו ב-1854
קטגוריה:גרמנים שנפטרו ב-1927
יחסי קולומביה–קנדה

**יחסי קולומביה–קנדה** הם היחסים הדו-צדדיים שבין רפובליקת קולומביה לבין קנדה. בין שתי המדינות מתנהלים יחסים דיפלומטיים מלאים בשנת 1953, עת החליפו ביניהן שגרירים. כיום, לקולומביה שגרירות באוטווה וארבע קונסוליות בטורונטו, מונטריאול, ונקובר וקלגרי ואילו לקנדה שגרירות בבוגוטה. שתי המדינות חברות בארגון מדינות אמריקה.

## סחר
בשנת 2010 אשררה קנדה את הסכם הסחר החופשי שבין שתי המדינות שנחתם ב-2008. ההסכם נכנס לתוקף ב-15 בינואר 2011. ההסכם, בהיקף כולל של 1.14 מיליארד דולר אמריקאי נחתם בוועידת APEC. ההסכם מעודד סחר בחיטה, קטניות, שעורה, נייר וציוד מכני הנדסי. חלקים אחרים בהסכם כוללים התחייבות קולומביאנית למניעת עבודת ילדים, עבודת כפייה ואפליה בשוק העבודה. כמו כן ההסכם מסייע למנוע כפל מס.

## סיוע
ממשלת קנדה הכריזה בפברואר 2009 על שהוסיפה את קולומביה לרשימת המדינות המועדפות לקבלת סיוע דיפלומטי. בשנת 2016, בעקבות המשא ומתן לשלום בין ממשלת קולומביה והמורדים, קנדה הציעה סיוע בסך 21 מיליון דולר "כדי לעזור לעסקת השלום בקולומביה להחזיק". הסיוע מיועד בעיקרו לאימוני משטרת קולומביה.

## קישורים חיצוניים

* Canadian Ministry of Foreign Affairs and International Trade about the relations with Colombia, ארכיון האינטרנט
* שגרירות קנדה בבוגוטה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי שווייץ–תוניסיה

**יחסי שווייץ–תוניסיה** הם היחסים הדיפלומטיים הרשמיים שבין **[[שווייץ|הקונפדרציה השווייצרית]]** לבין **[[תוניסיה|הרפובליקה התוניסאית]]**.

## היסטוריה
בין הקונפדרציה השווייצרית לבין הרפובליקה התוניסאית מתקיימים יחסים דיפלומטיים רשמיים. על פי משרד החוץ השווייצרי, היחסים הדו-צדדיים הדיפלומטיים הרשמיים שבין הקונפדרציה השווייצרית לרפובליקה התוניסאית הם יחסים דיפלומטיים ידידותיים שהתחזקו בעקבות הליכי הדמוקריטיזציה שהתקיימו במדינה.

היחסים של שווייץ עם תוניסיה התפתחו במהלך המאה התשע עשרה עם התפתחות הקולוניאליזם הצרפתי בצפון אפריקה. בשנת 1939, שווייץ פתחה קונסוליה בעיר תוניס. תוניסיה קיבלה את עצמאותה בשנת 1956, ובאותה השנה כוננה עמה שווייץ את היחסים הדיפלומטיים הרשמיים שלה. שווייץ הכירה בתוניסיה כמדינה עצמאית ב-1956 ופתחה בה צירות ששודרג מעמדה לשגרירות בשנת 1961.

## שווייצרים בתוניסיה
על פי הלשכה המרכזית השווייצרית, בסוף שנת 2018 התגוררו בתוניסיה אלף ארבע מאות תשעים ושישה אזרחים שווייצרים.

## נציגויות דיפלומטיות
* שווייץ מיוצגת בתוניסיה בדרג השגרירות באמצעות שגרירות רשמית שהיא מחזיקה בתוניס, בירת המדינה. שווייץ מיוצגת בתוניסיה גם בדרג הקונסולרי באמצעות קונסוליה רשמית שהיא מחזיקה בעיר ג'רבה.
* תוניסיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים

* Bilateral relations, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
TT Games

**TT Games** היא חברה לפיתוח משחקי וידאו, שנוסדה בשנת 2005 במיידנהד  שבבריטניה. החברה ידועה בפיתוח משחקי הווידאו של חברת לגו.

## היסטוריה
בשנת 2003 התבקשה קבוצת לגו  לפתח משחק המבוסס על צעצועי הלגו של זיכיון מלחמת הכוכבים . כדי להתמודד עם האתגר החליטה חברת לגו לאחד בין שתי חברות בת של לגו – המפתחת Traveller's Tales  והמשווקת Giant Interactive, לכדי חברה אחת בשם TT Games.

עד לשנת 2005 היו כל משחקי לגו מבוססים על הצעצועים של החברה עצמה. ג'ון ברטון , המנהל של Traveller's Tales, הבין את הפוטנציאל ההצלחה של משחק לגו אשר מבוסס על זיכיון של סדרת סרטים. בשנת 2005 לוותה יציאת המשחק הראשון בסדרת לגו מלחמת הכוכבים בהצלחה גדולה הן מצד המבקרים והן מצד המכירות.

בנובמבר 2007 נקנתה החברה על ידי חטיבת הבידור של האחים וורנר תמורת למעלה מ-100 מיליון ליש"ט. ב-2018 החלה החברה התרחבות לכיוון שוק משחקי המובייל עם קנייתה של חברת Playdemic ופתיחת תת-הסטודיו TT Odyssey בעיר ברייטון.

## רשימת משחקים
מבוססי סדרות סרטים:
*לגו מלחמת הכוכבים
*לגו הארי פוטר
*לגו שודדי הקאריביים
*לגו שר הטבעות -לגו ההוביט ולגו שר הטבעות (משחק וידאו)
*לגו אינדיאנה ג'ונס
*לגו גיבורי העל של DC
**לגו ליגת הצדק
*לגו גיבורי העל של Marvel
**לגו האוונג'רס
*לגו הסרט - כולל נינג'ה גו
*לגו פארק היורה
*לגו משפחת סופר-על
אחרים:
*לגו dimensions
*לגו Rock Band
*לגו city undercover
*לגו worlds
*לגו universe

## קישורים חיצוניים
* 

קטגוריה:לגו
קטגוריה:חברות בריטיות
קטגוריה:חברות משחקי וידאו
קטגוריה:האחים וורנר
טוויטי מסביב לעולם

**טוויטי מסביב לעולם** (באנגלית: **Tweety's High-Flying Adventure**, "ההרפתקאות המעופפות-גבוהות של טוויטי") הוא סרט מונפש אמריקאי-דרום קוריאני מסוגת קומדיה מוזיקלית, המבוסס על דמותו של טוויטי מסדרת ההנפשה "לוני טונס". הסרט הופק על ידי החברות האמריקאיות האחים וורנר הנפשה ו-Warner Bros. Family Entertainment, והונפש בדרום קוריאה על ידי CNK International.

הסרט משמש כגרסה איקונית לרומן "מסביב לעולם בשמונים יום" הנכתב על ידי ז'ול ורן. הסרט מתמקד בטוויטי היוצא למסע מסביב לעולם בעקבות התערבות שעשתה סבתא. אף על פי שטוויטי משמש כדמות הראשית בסרט זה, משתתפים בסרט זה גם סילבסטר החתול (כנבל הראשי), באגס באני, דאפי דאק, יוסמיטי סאם, לולה באני וספידי גונזלס.

הסרט הופץ ברחבי העולם להפצה ביתית על ידי Warner Home Video. הסרט הופץ לראשונה בארצות הברית ב-12 בספטמבר 2000. בישראל הסרט הופץ לראשונה בדיבוב לעברית שנעשה באולפני נ.ל.ס בשנת 2001. אורך הסרט הוא כ-72 דקות, ושפת המקור שלו היא אנגלית.

## תקציר העלילה
בסרט, טוויטי יוצא למסע מסביב לעולם הנמשך שמונים יום, בעקבות התערבות שעשתה סבתא. במהלך המסע טוויטי עובר הרפתקאות שונות ופוגש חברים וותיקים וחדשים, תוך כדי שהוא מנסה להתחמק מהפעולות של סילבסטר החתול המעוניין לאכול אותו. כחלק מהמסע שלו, טוויטי מבקר בפריז, סן פרנסיסקו, אוסטרליה, מצרים ובמקומות נוספים.

## דמויות ומדבבים
דיבוב הסרט בעברית נעשה באולפני נ.ל.ס, בוים על ידי עמי מנדלמן והופק על ידי עוזי פוקס ובתי בן יער.

בנוסף דיבבו בדיבוב העברי דב רייזר ונורית בנאי קורן.

## מוזיקה
מוזיקת הסרט נעשתה על ידי ג'יי. אריק שמידט, ומילות השירים במקור נכתבו על ידי רנדי רוגל וסינדי מורו. ניהול המוזיקה בגרסה העברית נעשה על ידי עוזי פוקס.

## ראו גם
* תעלומות סילבסטר וטוויטי

## קישורים חיצוניים

* 
קטגוריה:סרטי 2000
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי לוני טונס
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:סרטים שמופיע בהם באגס באני
קטגוריה:סרטים שמופיע בהם צ'רלי דוג
קטגוריה:סרטים שמופיע בהם דאפי דאק
קטגוריה:סרטים שמופיע בהם סילבסטר החתול
קטגוריה:סרטים שמופיע בהם טוויטי
קטגוריה:סרטים שמופיעים בהם וייל אי. קויוטי ורוד ראנר
קטגוריה:קולנוע בדרום קוריאה
קטגוריה:סרטים לפי ספרי ז'ול ורן
קטגוריה:האחים וורנר הנפשה: סרטים
ארון הולידיי

**ארון שון הולידיי** (באנגלית: **Aaron Shawn Holiday**; נולד ב-30 בספטמבר 1996) הוא כדורסלן אמריקאי המשחק בקבוצת יוסטון רוקטס מליגת ה-NBA, בעמדת הרכז.

אחיהם הצעיר של שחקני ה-NBA ג'סטין וג'רו הולידיי.

## קריירת תיכונים ומכללות
הולידיי נולד בעיר רוסטון שבלואיזיאנה, ובנעוריו למד ב"תיכון קמפבל הול" אשר בלוס אנג'לס, קליפורניה. כבר בעונתו הראשונה בקבוצת הכדורסל של התיכון היה הקלעי המוביל שלה, עם 24.3 נקודות בממוצע למשחק. בעונתו האחרונה בתיכון, 2014/2015, העמיד ממוצעים של 25.0 נקודות, 8.5 ריבאונדים, 4.5 אסיסטים ו-2.5 חטיפות למשחק, והוביל את קבוצתו למעמד גמר אליפות התיכונים של קליפורניה.

בין השנים 2015–2018 למד ושיחק באוניברסיטת קליפורניה בלוס אנג'לס (UCLA), בה שיחק בעבר אחיו ג'רו. בעונתו הראשונה בקבוצה שימש כרכז הפותח, אך בעונה העוקבת עבר לספסל והיה מחליפו של הפרשמן לונזו בול. באותה עונה הודחה UCLA בשלב שמינית גמר טורניר אליפות המכללות (NCAA Sweet Sixteen), לאחר שהפסידה מול אוניברסיטת קנטקי בתוצאה 75–86. בעונתו השלישית והאחרונה באוניברסיטה הוביל הולידיי את כל שחקני מחוז ה-Pac-12 בממוצע נקודות למשחק (20.3), וסיים במקום השני בממוצע אסיסטים למשחק (5.8). הייתה זו הפעם הראשונה ששחקן UCLA קולע מעל 20 נקודות בממוצע למשחק, מאז עשה זאת אד אובאנון בעונת 1994/1995. במשחק הראשון של טורניר המכללות 2018 קלע הולידיי 20 נקודות ומסר 7 אסיסטים, אך גם רשם 10 איבודי כדור, וקבוצתו הפסידה מול אוניברסיטת סנט בונבנטור והודחה מהטורניר. בסיום העונה נבחר הן לחמישיית העונה והן לחמישיית ההגנה של העונה במחוז.

## קריירה ב-NBA
### אינדיאנה פייסרס
בדראפט ה-NBA 2018 נלקח הולידיי בבחירה ה-23, על ידי אינדיאנה פייסרס. בעונת הרוקי שלו מיעט לשחק מאחורי הרכזים דארן קוליסון וקורי ג'וזף, וקלע 5.9 נקודות בממוצע למשחק. לקראת עונתו השנייה הצטרף אליו באינדיאנה אחיו ג'סטין הולידיי, כשחתם בקבוצה על חוזה לעונה אחת. ב-18 בנובמבר 2019 רשם שיאי קריירה של 24 נקודות ו-13 אסיסטים בניצחון קבוצתו מול ברוקלין נטס. במשחק בין הפייסרס לניו אורלינס פליקנס ב-28 בדצמבר שיחקו ארון וג'סטין מול אחיהם ג'רו הולידיי מהפליקנס, ובכך לראשונה בתולדות ה-NBA השתתפו שלושה אחים באותו משחק. ארון סיים את המשחק עם שיא קריירה של 25 נקודות.

### וושינגטון ויזארדס
באוגוסט 2021 הועבר לוושינגטון ויזארדס, במסגרת טרייד בין 5 קבוצות.
### פיניקס סאנס
ב-10 בפברואר 2022, הולידיי הועבר בטרייד לפיניקס סאנס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:כדורסלני וושינגטון ויזארדס
קטגוריה:כדורסלני אטלנטה הוקס
קטגוריה:כדורסלני יוסטון רוקטס
קטגוריה:אמריקאים שנולדו ב-1996
יחסי אלג'יריה–שווייץ

ממוזער|שגרירות אלג'יריה בברן שבשווייץ
**יחסי אלג'יריה–שווייץ** הם היחסים הדיפלומטיים הרשמיים שבין **[[אלג'יריה|הרפובליקה האלג'יראית הדמוקרטית העממית]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה האלג'יראית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה האלג'יראית לבין הקונפדרציה השווייצרית הם יחסים ידידותיים שיסודם בתחילת המאבק האלג'יראי לעצמאות.

במהלך המאה התשע עשרה, שווייצרים רבים היגרו לאלג'יריה שהייתה באותה התקופה קולוניה צרפתית. הם עבדו בעיקר בתחומי החקלאות (טבק וגידול יין) ובסחר. במהלך מלחמת העצמאות האלג'יראית (1954 עד 1962), שווייץ תיווכה בין הצדדים במלחמה. היא העניקה סיוע הומניטרי לחיילים של צבא שחרור אלג'יריה אשר שאפו לעצמאות מצרפת.

לאחר פגישות סודיות בנשטאל, ההסכמים על עצמאות אלג'יריה נחתמו במרץ 1962.

## נציגויות דיפלומטיות
* אלג'יריה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אלג'יריה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת באלג'יריה בדרג השגרירות באמצעות שגרירות רשמית שהיא מחזיקה באלג'יר, בירת המדינה.

## קישורים חיצוניים

* Bilateral relations Switzerland–Algeria, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
קרחון דנמן

**קרחון דנמן** (באנגלית: **Denman Glacier**) הוא קרחון הנשפך אל מדף הקרח שקלטון, בארץ המלכה מרי, שבאנטארקטיקה.

אורכו של הקרחון 130 קילומטרים, ורוחבו בין 13 ל-19 קילומטרים.

במסגרת מיזם *BedMachine Antarctica* (שנערך על ידי אוניברסיטת קליפורניה באירוויין) התגלה כי תחתית הקרחון היא המקום הקרחוני הנמוך ביותר מתחת לפני הים (3,500 מטרים מתחת לפני הים).

## היסטוריה
### גילוי הקרחון

הקרחון התגלה בנובמבר 1912 על ידי המשלחת המערבית של המשלחת האוסטרלאסיה לאנטארקטיקה בפיקודו של סר דאגלס מוסון.

### מקור השם

מוסון קרא לקרחון על שמו של הלורד דנמן, המושל הכללי של אוסטרליה בשנת 1911 (בעת גילוי הקרחון).

## קישורים חיצוניים

* קרחון דנמן באתר הסקר הגאולוגי של ארצות הברית
* קרחון דנמן באתר הגאזט האנטארקטי של ממשלת אוסטרליה
* קרחון דנמן באתר הגאזט האנטארקטי המשווה SCAR של ממשלת אוסטרליה
* 

## הערות שוליים

קטגוריה:אנטארקטיקה: זרמי קרח
Secret Dreams and Forbidden Fire

**Secret Dreams and Forbidden Fire** (בעברית: **חלומות סודיים ואש אסורה**) הוא אלבום האולפן השישי של הזמרת-יוצרת הוולשית בוני טיילר. האלבום יצא לאור ב-3 במאי 1986, על ידי חברת התקליטים קולומביה רקורדס. מתוך האלבום יצאו שבעה סינגלים.

עם יציאתו נכנס האלבום אל המקום הראשון במצעד האלבומים שבנורווגיה.

## רקע וביקורות
ב- זכה האלבום לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכל. AllMusic לעומת זאת, הפנו כלפי האלבום ביקורת שלילית, תוך שהעניקו לו ציון של שני כוכבי זהב בלבד. ב-Deseret News קיבל האלבום דירוג של שלושה וחצי כוכבי זהב.

הסינגל הראשון מתוך האלבום הוא הלהיט "Holding Out for a Hero", אשר תיפקד גם כשיר הנושא של הסרט "פוטלוס".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי חברת קולומביה רקורדס